钦定古今图书集成/明伦汇编/闺媛典/第323卷 > 皇清五十六 > 李见澜妻戴氏
## 钦定古今图书集成/明伦汇编/闺媛典/第323卷 > 皇清五十六 > 李见澜妻戴氏

按《德庆州志》：“戴氏，李见澜妻。年二十二，夫死，无子。或劝之嫁，戴曰：‘生而事之，死而背之，吾不忍也’。” 遂抚族侄为子。卒年四十有六。

===梁华妻李氏===

按《德庆州志》：“李氏，缙绅李天锡女，适梁华，生子庆忠甫三岁。华亡，氏年二十三，矢志守节，事舅姑敬谨，训子有方，子孙皆赖成立。孀居五十馀年，年八十卒。”